ועדת הכלכלה, כנסת 25, פרוטוקול מספר 145, 2023-06-19 00:00

שלום דנינו: צוהריים טובים, אנחנו פותחים את הדיון בהצעת תקנות הדואר (הפחתה של סכום עיצום כספי) (תיקון), התשפ"ג–2023

שלום דנינו:  משרד התקשורת, אנא הציגו את הבקשה

פאדיה זידאן: אני אקרא את התקנות ולאחר מכן אסביר

פאדיה זידאן: אני אקרא גם את ההגדרות ואת התקנה שאנחנו מציעים לבטל

פאדיה זידאן:      	הגדרת "אישור רואה חשבון מבקר" – אישור שנתן רואה חשבון מבקר כהגדרתו בחוק החברות, התשנ"ט–1999, המבקר את הדוחות הכספיים השנתיים

פאדיה זידאן:      	"הכנסה" – כהגדרתה בפקודת מס ההכנסה

פאדיה זידאן:       תקנה 3, שמוצע לבטל,  קובעת כי:      	"(א)	מצא המנהל או המפקח, לפי העניין, שסכום העיצום הכספי עולה על 10% מההכנסה השנתית של המפר, רשאי הוא להפחית את הסכום כך שלא יעלה על הסכום השווה ל-10% מההכנסה השנתית של המפר

פאדיה זידאן:      	(ב)	תקנת משנה (א) תחול בין אם הופחת סכום העיצום הכספי לפי תקנה 2 ובין אם לאו

פאדיה זידאן:      	(ג)	מפר המבקש הפחתה של סכום עיצום כספי לפי תקנה זו, יגיש למנהל או למפקח, לפי העניין, אישור רואה חשבון מבקר, לעניין ההכנסה השנתית שלו בשנת הכספים שקדמה ליום מסירת ההודעה על הכוונה להטיל עליו עיצום כספי, בתוך 30 ימים מיום מסירת ההודעה כאמור

פאדיה זידאן: "

טל פוקס: אני אסביר

טל פוקס:  קראת את ההגדרות שנמחקו בעקבות תקנה 3, שגם היא נמחקה

טל פוקס:  קראת את הנוסח כדי שנדע מה מתכוונים לבטל

פאדיה זידאן: 	מדובר בתיקון של תקנות הדואר (הפחתה של סכום העיצום הכספי)

פאדיה זידאן:  התקנות האלה קובעות את הנסיבות שבהתקיימן רשאי המנהל הכללי של משרד התקשורת או המפקח על השירותים הכספיים, לפי העניין, להפחית את סכום העיצום הכספי שיוטל לפי חוק הדואר על בעל רישיון שמוגדר "כחברת הדואר", כ"בעלת רישיון כללי" וגם כל מי שנותן שירותים לפי היתר כללי בהתאם לסעיף 1ג לחוק הדואר

פאדיה זידאן:  כלומר, זה גם חברת הדואר בעלת רישיון כללי וגם בעלי היתר אחרים

טל פוקס: 	מי הם בעלי ההיתר הכלליים?     

אורן לביאן: 	יש בערך 60 בעלי היתר כללי

אורן לביאן:  זה חברות דואר כמו מסר, א

אורן לביאן: ד הפצות וחברות בלדרות כמו DHL, פדקס, צ'יטה, HFD וכו'

אורן לביאן:  הרשימה מפורסמת באתר

אורן לביאן:       	התיקון בא בעקבות תיקון חוק הדואר (תיקון מס' 13)

שלום דנינו: למה אתם מגדירים את זה רק כדואר ולא הפצה, שזה יותר רחב ומתייחס לכל החברות?     

אורן לביאן: 	שירותי דואר הם גם שירותים של הפצה

שלום דנינו: זה נתפס כאילו מעטפה ובול, אבל למעשה חברות כמו צ'יטה ואחרות מעבירות דברים נוספים

אורן לביאן: 	נכון, זה לא רק מכתבים, זה גם דברי דואר, דברי דפוס, חבילות

פאדיה זידאן: 	תקנה 3 לתקנות ההפחתה קובעת שאם סכום העיצום הכספי מגיע ליותר מ-10% מההכנסה השנתית של המפר, המנהל או המפקח רשאי להפחית את סכום העיצום עד לסכום שווה ל-10% מההכנסות

שלום דנינו: 	מה הוא מפר? איזה הפרות מחייבות כאלה עיצומים?     

פאדיה זידאן: 	סעיף 109ב לחוק הדואר מפרט שורה ארוכה מאוד של הפרות

אורן לביאן: 	למשל, אי-מתן שירותים בסיסיים, הפרות תחורותיות, הפרות של תקנות התעריפים, הפרות של תקני איכות השירות, משך העברת מכתב, פריסת יחידות דואר

אורן לביאן:  זה הפרות גם בנושאים תחרותיים וגם בנושאים צרכניים

פאדיה זידאן: 	התקנות האלה נקבעו בשנת 2013 כשבחוק הדואר היו קבועים סכומי עיצום כספי שהם נמוכים יחסית וללא תלות בהכנסה של המפירים

פאדיה זידאן:  בתיקון מס' 13, שנכנס לתוקף באפריל 2022, שונו סכומי העיצום הכספי ונקבעו סכומים הרבה יותר גדולים, של 400,000 שקל או 2% מההכנסה השנתית של המפר

פאדיה זידאן:  קבענו כבר את הדבר הזה בתוך החוק, בתיקון מס' 13, לפי סוג ההפרה, הפרות שקשורות יותר לדיווח ולפרסום ולא למהות של מתן השירותים

פאדיה זידאן:  בעד הפרות כאלה נקבעו עיצומים בגובה 200,000 שקל או 1% מההכנסה השנתית של המפר

פאדיה זידאן:       בגלל שהגבלת העיצום הכספי כנגזרת של ההכנסה השנתית של המפר נכנסה כבר לחוק, אנחנו באים עכשיו עם התקנות האלה שעל שולחן הכנסת כדי לבטל את תקנה 3, שהיא מתייתרת, מאחר שהחוק כבר קובע הגבלה של סכום העיצום הכספי כנגזרת של הכנסות

פאדיה זידאן:      לעניין זה, אני רק אציין שהחוק לא קובע הגבלה כזאת לגבי הפרות שחלות רק על חברת הדואר בלבד או על בנק הדואר בלבד, זה משום ההיקף הגדול של ההכנסות של בנק הדואר וחברת הדואר

פאדיה זידאן:  ההגבלה של האחוזים היא כבר לא רלוונטית

שלום דנינו: יש מחיר פיקס

אורן לביאן: הגבלת אחוז רלוונטית לבעלי היתר

פאדיה זידאן: בגלל היקף ההכנסות

פאדיה זידאן:       לבקשת הייעוץ המשפטי של הוועדה אני אפרט את ההפרות שאין לגביהן את ההגבלה הזאת, שחלות רק על חברת הדואר

פאדיה זידאן:  מדובר בהפרות שקשורות להפרת תקנות הפיקוח על חברת הדואר, הפרות שנוגעות למתן השירותים הכספיים על-ידי מטעם בנק הדואר והפרה של תנאי ההיתר למתן שירותים כספיים

שלום דנינו: למה בנק הדואר קשור פה ולא למפקח על הבנקים?     

אורן לביאן: בנק הדואר אינו תאגיד בנקאי כמשמעו בחוק הבנקאות (רישוי) ולכן הוא לא  מפוקח על-ידי המפקח על הבנקים

אורן לביאן:  הוא מקבל פיקדונות, אבל הוא לא נותן אשראי כאחד

אורן לביאן:  חוק בנק ישראל קובע שמי שמקבל פיקדונות מיותר מ-30 אנשים ונותן אשראי כאחד, צריך לקבל רישיון בנק

אורן לביאן:  בנק הדואר  מקבל פיקדונות לא נושאי ריבית ואסור לו לתת אשראי

אורן לביאן:  לכן הוא לא תאגיד בנקאי

אורן לביאן:  הוא גוף מאוד מיוחד בישראל, אין גוף כמוהו

אורן לביאן:  יש לו חשבון בנק בבנק ישראל ולכן הוא מפוקח על-ידי המסלקה בבנק ישראל

אורן לביאן:  הוא גוף ייחודי ולכן נקבע לו עיצום כספי של 200,000 שקל

אורן לביאן:  בין היתר, הסכום הזה נקבע ללא הגבלה של ההכנסות, גם כי ההכנסות שלו הן גבוהות מאוד, הן בין 380 מיליון ל-420 מיליון

שלום דנינו: הכנסות, לא רווח

אורן לביאן: אנחנו מדברים על הכנסות

שלום דנינו: אתה יודע משהו על הרווח של הבנק הזה?      

אורן לביאן: שירותי בנק הדואר ניתנים על-ידי חברת הדואר באמצעות עובדיה ומתקניה

אורן לביאן:  כל מה שאני אגיד לך אתה צריך לדעת שזה אומדנים של תמחיר, כי אתה מגיע לדואר והפקיד באשנב גם עושה דואר, גם עושה בנק הדואר

אורן לביאן:  בשנים האחרונות חברת הדואר סובלת מגירעונות והפסדים

אורן לביאן:  יש לנו הערכות של מגזרי פעילות בדוחות הכספיים של הדואר

שלום דנינו: אני מלווה את הדואר כבר הרבה שנים, אני מודע אפילו לבעיות הקטנות שלהם, לפיטורים, לשכר וכו'

שלום דנינו:  אני יודע את המצוקות הגדולות ואיך הם מתחננים בפני משרד התקשורת להחיות וגם עכשיו על המכרז החדש עם החלק של ההפרטה וכו'

שלום דנינו:  לכן אני מנסה למצוא נקודות אור – מי בדואר עושה כסף

אורן לביאן: יש שני תחומים בדואר שהם תחומים בצמיחה, במאקרו: תחום הסחר המקוון, החבילות

אורן לביאן:  זה תחום שצומח בכל הארץ; תחום בנק הדואר יכול להיות מנוע צמיחה

אורן לביאן:  בעבר התייחסו לפריסת סניפים של הדואר כנכס, היום הסניפים הם גם נטל, כי אתה הולך לדיגיטציה

אורן לביאן:  אבל עדיין לבנק הדואר יש רישיון סולק ומנפיק ממאסטרקארד וויזה העולמית, יש לו חשבון בנק בבנק ישראל והוא חבר במסלקות, יש לו צבר לקוחות של קרוב ל-600,000, שגם זה נכס

אורן לביאן:  זאת אומרת, יש לו יכולת להתפתח

שלום דנינו: זה לא קשור לדיון, אבל תודה על הסקירה

פאדיה זידאן: כפי שאמרתי, בהתאם לתיקון החוק אנחנו באים היום לבקש לתקן את תקנות ההפחתה באופן שמבטל את תקנה 3 ואת ההגדרות הרלוונטיות לה

שלום דנינו: אפשר להסתפק בהקראה שהייתה בהתחלה?     

טל פוקס: כן

טל פוקס:  כמו שאמרנו, זה נמחק בגלל שבסעיפים הרלוונטיים בחוק נכנסה הגבלה אחוזית היכן שיש מפירים שונים וברגע שאנחנו נוגעים בחברה עצמה – הוחלט שמבחינתכם אין צורך בהגבלה האחוזית, כי היא לא רלוונטית, וגם מבחינתנו ברגע שלא נדרשת התאמה אחוזית בין המפירים השונים, לא צפויה פגיעה משמעותית במפר

שלום דנינו: יש הערות נוספות? אין

שלום דנינו:  אם כך, נעבור להצבעה

שלום דנינו:  מי בעד? מי נגד?      

שלום דנינו: אושר

שלום דנינו: אושר פה אחד

שלום דנינו:       תודה רבה לכולם, הישיבה נעולה